ДО: НАЗНАЧЕНИТЕ, СУВЕРЕННО БЕЗОТГОВОРНИ

ВЛАСТИ В БАНДИТОСТАНСКА БЪЛГАРИЯ –

ПРЕЗИДЕНТСКА, СЪДЕБНА, ИЗПЪЛНИТЕЛНА, ЗАКОНОДАТЕЛНА

И ТЕХНИТЕ ПРИДВОРНИ СЛУГИ – АДМИНИСТРАЦИЯ, ОХРАНИТЕЛИ

**ЕВОЛЮЦИОННО ЗАЯВЛЕНИЕ**

В последователността и категоричността на нашите открито заявени действия пред Президентството, изразени в съобщения към дирекция „Сигурност” СО с вх.№ СОА17-СГО1-92(2) от 22.02.2017г. и предходните такива, ЗАЯВЯВАМЕ:

На 21.03.2017г. от 8.30 ч. продължаваме, все така БЕЗСРОЧНО да изразяваме нашата НЕПРИМИРИМОСТ с мафиотско-престъпните държавни власти, в Суверенното си право на отзоваването им, при системното им погазване на Законите и Конституцията на РБ, на тяхната клетва пред Народа на България! Продължаваме изграждането на Бунтовната Грамада и Жива верига – Отзоваване и Отговорност, с което УВОЛНЯВАМЕ гореспоменатия назначен слугинаж! Изискваме наказателна и репараторна отговорност на тях и предходните им колеги - престъпни рецидивисти, упражняващи Геноцид над народа с пословичната наглост на 27 годишния „демократичен преход”, на криминален цинизъм и превърнали Суверена на РБ в жалко оцеляващо население!

Наглостта ви, с която се самовъзпроизвеждате в така наречените „избори”,след пръскането на набъбналия комунистическо-мафиотски тумор, в зловонни партийни разсейки е въпиюща и безпрецедентна!

***Тъй че си опичайте акъла, ако е заседнал някъде някой грам, взимайте си цървулите, офшорките, кървавите сребърници и цялата придворна, мутрообразна паплач от малцинствен електорат, келепирджии и примитивно оцеляващи трилобити…- и ДИМ ДА ВИ НЯМА !!!***

Адрес за кореспонденция:

София 1618, бул. „Братя Бъкстон”, бл.12, ап.50

Вихрен Николаев Михайлов, тел. 02/8259924